Maria Lungu, fosta iubită a lui Cristian, este extrem de activă în mediul online. După ce l-a acuzat că minte și că a fost traumatizat de părinții lui, tânăra susține acum că și-ar dori să intre în casa Mireasa. Ea nu s-a oprit aici și a făcut o serie de dezvăluiri din relația ei cu băiatul.
Ce acuzații în aduce Maria lui Cristian. Fosta lui iubită susține că vrea să intre în casa Mireasa
În cadrul unui videoclip postat pe contul ei de TikTok, fata și-a întrebat urmăritorii ce părere ar avea dacă ar intra în casa Mireasa. Ea a dezvăluit că nu a pus ochii pe vreun băiat, însă și-ar dori să facă lumină în cazul unor declarații făcute de fostul ei iubit, concurent acum în sezonul 9 al reality show-ului.
„Vreau și eu să știu ce părere ați avea voi dacă eu aș intra în casa Mireasa pentru cineva. Nu știu, ziceți pentru cine ați vrea să intru. Eu oricum o să fac ce simt eu, dar ce părere ați avea voi. M-ați susține, ați vrea să îi fac viața un calvar lui Marinescu, ați vrea să mă mărit, ați vrea să fac copii, ce ați vrea să fac acolo?”, și-a început ea mesajul din mediul online.
Tânăra a explicat că și-ar dori să intre în emisiune pentru a fi vocea poporului, dar și ca să pună la punct mai multe lucruri pe care l-a menționat fostul ei iubit despre relația lor.
„Pe de altă parte, mă gândeam să mă duc să fac dreptate, dreptate la modul că să fiu vocea voastră, vocea poporului pentru că și eu sunt de acord cu voi și cu foarte multe comentarii pe care le lăsați la videoclipurile mele. Se minte foarte mult. Am zis la un moment dat că nu mă mai bag eu, lasă-i să se toace acolo între ei, însă nu, Maria Lungu nu trebuie să fie deranjată”, a povestit fosta iubită a lui Cristian Marinescu, pe TikTok.
Maria Lungu nu s-a oprit însă aici! În urma reacțiilor internauților aceasta a revenit cu un clip de cinci minute în care a adresat mai multe situații. În primul rând, fosta iubită a lui Cristian de la Mireasa, sezon 9 a ținut să îi transmită un mesaj pe alocuri codat.
„Eu am crescut pe spatele lui Cristian Marinescu?! Bă, ai stagnat de 100 de ani, nu te mai știe, nu te mai vrea și nici nu te mai contactează nimeni! Ai innebunit?! Despre ce vorbești? Care popularitate? Pentru doi lei ești gata să o vinzi pe...știi tu ce am vrut să zic!”, a spus Maria pe rețelele sociale.
Aceasta a ținut să declare că o apreciază foarte mult pe Laura fata cu care Cristian a avut un cuplu în casa Mireasa, înainte de Antonia. Nici pe actuala iubită a băiatului nu a uitat-o și i-a dat un „sfat”.
„Laura își merită oamenii pentru că au văzut cum te-ai purtat tu cu fata aia. Laura a avut suficientă minte, pentru că eu nu am avut, eu mă luam în gură cu cei care vorbeau prost la adresa ta. Laura a stat în banca ei, nu a interesant-o, a trecut peste. Bravo, aplauze”, a adăugat fosta iubită a lui Cristian.
Cât despre Antonia, actuala iubită a lui Cristian de la Mireasa sezon 9, fata a ținut să spună că nu există termen de comparație între ele în ceea ce privește stilul, după ce Antonia a spus în emsiunea că o copiază.
„Stilul vestimentar n-ai cum să îl ai la fel ca mine, că eu am școala în domeniul ăsta. Nu te poți compara. Cel mai bine, nu te mai compara cu nimeni. Nu trebuie să îți fie frică de nicio femeie. Trebuie să ai încredere în tine. Se vede de la o poștă că ești foarte frustrată, că te deranjează multe lucruri și ești și tu constientă că o să ajungi în aceeași situație în care a ajuns și Laura”, a fost „sfatul” pe care i l-a dat fosta iubită a lui Cristian.